A magyar háziverseny februári fordulója

Név/oszt.: Név/oszt.: Csapatnév:

beadási határidő: márc. 12.

A következő kérdésekre Boccaccio Dekameron című műve, illetve annak hatodik napi első novellája alapján válaszolj!

1. Miben különbözik a novella és az elbeszélés (mint műfaj) befejezése egymástól? (1)

2. Miért tagolja a szerző a novellák sorát napokra? (2)

3. Milyen vitéz lehetett a novellát elmesélő lovag? Miből derül ez ki (idézet!)? (1)

4. KITÉRŐ: „Nem írom pennával…” írja Zrínyi Miklós. Ebben a versében hogyan értékeli költői és katonai tevékenységét? (1)

5. Sorolj fel a következő feladatban megjelöltön kívül két jellemzőt, amely a lovag előadói stílusát mutatja be! (2)

6. „… előadása cseppet sem illett a benne szereplő események mineműségéhez” Melyik kijelentés felel meg az előbbi idézet értelmének? Húzd alá! (1)

A lovag nem megfelelő stílusárnyalatot használt.

vagy

A lovag nem megfelelő stílusréteget használt.

7. **Rácz János Állatnevek enciklopédiája** c. könyve alapján (36. old.), amelyet megtalálsz a könyvtárban, keress három helynévvé alakult állatnevet és három keresztnévi elemet tartalmazó állatnevet! (2)

8. A fenti könyv segítségével állapítsd meg, milyen színű macskát jelöl a cirmos kifejezés? (1)

9. Mi lehetett a fenti kifejezés jelentésbeli alapeleme? (1)

10. Milyen formában használták először helynévként a macska név származékát? (1)

11. Melyik állat nevére találunk régebbi adatot a magyar nyelvben: a kutyáéra vagy a macskáéra? (Időpontot kérek.) (2)

12. Sorolj fel legalább három híres magyarországi német juhászt (amelyek valóban éltek), említsd meg, miért lettek híresek! (3)

13. A könyvtárban megtalálható **Hajdú Mihály Családnevek enciklopédiája** c. művének Bevezetője alapján keress az eredeti gyakorisági sorrend első húsz neve közt egy-egy:

- külső, fizikai tulajdonságra utaló:

- foglalkozásra utaló:

- népnévből eredő:

- apanévből eredő:

- állatnévi eredetű:

családnevet! (5)

14. Miben közös az alábbi családnevek eredete? (1)

Óvári, Szendrei, Várszegi